Eugen Johann Alexander von Nottbeck

Eugen Johann Alexander von Nottbeck (4. august (vkj 23. juuli) 1842 Tallinn – 8. detsember (vkj 26. november) 1900 Tallinn) on Eesti baltisaksa jurist ja ajaloolane. Eugen von Nottbeck oli Eestimaa kubermanguvalitsuse sekretäri poeg. 1856–60 õppis Nottbeck Tallinna Toomkoolis ja Tallinna kubermangugümnaasiumis, 1861–64 Tartu ülikoolis majandust ja õigusteadust. Eugen von Nottbeck oli 1865 Tallinnas Eestimaa Ülemmaakohtu advokaat, 1865–77 Eestimaa kubermanguvalitsuse sekretär ja 1881–86 nõunik, 1877–81 Peterburis Venemaa Siseministeeriumi ametnik, 1888–89 Läänemaa meeskohtu assessor, aastast 1890 Tallinna Linnavolikogu liige. Eugen von Nottbeck oli aastatel 1891–1900 Eestimaa Kirjandusliku Ühingu asepresident. Ta oli suur arhitektuurimälestiste kaitse entusiast ja nõudis Tallinna linnavolikogus nende mälestiste kaitse komisjoni moodustamist. Tänu selle komisjoni sihikindlusele õnnestus peatada linnamüüride ja -tornide lammutamine ning vanade majade mõtlematu ümberehitamine. Ta abiellus 1872. aastal paruness Helene Girard de Soucantoniga. Abielust sündis kaks poega, tulevased Eestimaa rüütelkonna liikmed (11. märtsil 1909) Berthold Eduard Johann von Nottbeck (1876–1964) ja (25. juunil 1912) Victor Claus Johann von Nottbeck (1883–1957). Nemad olid ka ainsad von Nottbeckide suguvõsa Eestimaa liinist Eestimaa rüütelkonna liikmeteks võetud von Nottbeckid. Eugen von Nottbeck uuris Tallinna ajalugu, samuti kohaliku kunsti ja õiguse ajalugu. Osales Eestimaa Kirjandusliku Ühingu tegevuses, oli 1891–1900 selle abiesimees ja auliige, Õpetatud Eesti Seltsi auliige, Kuramaa Kirjanduse ja Kunsti Seltsi, Moskva Arheoloogiaseltsi, Riia Ajaloo- ja Muinasteaduste Seltsi liige. Tartu Ülikooli (1892) ja Rostocki Ülikooli audoktor (1891). Üle 30 teadustrükise. Siegel aus dem Revaler Rathsarchiv nebst Sammlung von Wappen der Revaler Rathsfamilien. Lübeck, 1880 Die Alte Criminalchronik Revals. Reval, 1884 Der alte Immobilienbesitz Revals. Reval, 1884 Die alten Schragen der grossen Gilde zu Reval. Reval, 1885 Die älteren Rathsfamilien Revals. Gedruckt in der Ehstländ. Gouvernements-Typographie, 1875, ISBN 9789916185414 Der Revalsche Gerichtsvogt und seine Protokolle von 1436 und 1437. // Beiträge zur Kunde Est-, Liv- und Kurlands 3 (1887) Das zweiälteste Erbebuch der Stadt Reval (1360-1383). Reval, 1890 Das drittälteste Erbebuch der Stadt Reval (1383-1458). Reval, 1892 Fragment einer Revaler Chronik. Reval, 1894 Geschichte der Familie Zöge von Manteuffel ehstländischer Linie (kaasautor H. Zoege von Manteuffel). Reval, 1894 Geschichte und Kunstdenkmäler der Stadt Reval (kaasautor W. Neumann). I, II, III. Reval, 1896, 1899, 1904 Eesti teaduse biograafiline leksikon, 3. köide, lk 24 Kohlhof, Eduard, Ühe maja lugu. Tallinna Linnamuuseumi ajaveeb. "Tartu Ülikooli audoktorid". Tartu Ülikool. Vaadatud 13. detsembril 2022. Eesti teaduse biograafiline leksikon, 3. köide Eesti biograafiline leksikon. Tartu, 1926–1929, 348–349 Eesti entsüklopeedia 14, 328 Deutschbaltisches biographisches Lexikon 1710–1960. Köln, Wien, 1977, 553 Album Academicum der Kaiserlichen Universität Dorpat. Dorpat, 1889, 357 Album doctorum honoris causa sociorumque honorariorum Universitatis Dorpatensis/Tartuensis (1803–1997). Tartu, 1997, 35 Album Estonorum. Tallinn, 1939 (4. trükk), 182 Hausmann, R. Eugen von Nottbeck. (Nekroloog). // Sitzungsberichte der Gelehrten Estnischen Gesellschaft zu Dorpat. Dorpat, 1900, 152–156 Diederichs, H. Eugen von Nottbeck. Nekrolog. // Sitzungsberichte der Kurlandischen Gesellschaft Für Literatur und Kunst, 1900, 35–36 Eugen Johann Alexander von Nottbeck veebisaidil "BBLD - Baltisches biografisches Lexikon digital" Käesolevas artiklis on kasutatud "Eesti teaduse biograafilise leksikoni" materjale.